P6_TA(2004)0020

Osnutek rebalansa proračuna št. 9/2004

Resolucija Evropskega parlamenta o osnutku rebalansa proračuna št. 9/2004 Evropske unije za proračunsko leto 2004, Oddelek VIII (B) — Evropski nadzornik za varstvo podatkov (13083/2004 — C6-0132/2004 — 2004/2100(BUD))

Evropski parlament,

- ob upoštevanju Pogodbe o ustanovitvi Evropske skupnosti in zlasti predzadnjega pododstavka člena 272(4) Pogodbe,

- ob upoštevanju Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- ob upoštevanju Uredbe Sveta (ES, Euratom) št. 1605/2002 z dne 25. junija 2002 o Finančni uredbi, ki se uporablja za splošni proračun Evropskih skupnosti [1], in zlasti členov 37 in 38 Uredbe,

- ob upoštevanju Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov [2],

- ob upoštevanju Sklepa št. 1247/2002/ES Evropskega parlamenta, Sveta in Komisije z dne 1. julija 2002 o predpisih in splošnih pogojih za izvajanje funkcijeEvropskega nadzornika za varstvo podatkov [3],

- ob upoštevanju Sklepa 2004/55/ES Evropskega parlamenta in Sveta z dne 22. decembra 2003 o imenovanju neodvisnega nadzornega organa, predvidenega v členu 286 Pogodbe ES (Evropski nadzornik za varstvo podatkov) [4],

- ob upoštevanju splošnega proračuna Evropske unije za proračunsko leto 2004, ki je bil dokončno sprejet dne 18. decembra 2003 [5] in prilagojen širitvi Evropske unije [6],

- ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka [7],

- ob upoštevanju rebalansa proračuna št. 2/2004 Evropske unije za proračunsko leto 2004 [8],

- ob upoštevanju predhodnega osnutka rebalansa proračuna št. 10/2004 Evropske unije za proračunsko leto 2004, ki ga je Komisija predstavila 26. julija 2004 (SEK(2004)1018),

- ob upoštevanju osnutka rebalansa proračuna št. 9/2004 Evropske unije za proračunsko leto 2004, ki ga je Svet pripravil 7. oktobra 2004 (13083/2004 — C6-0132/2004),

- ob upoštevanju člena 69 in Priloge IV svojega Poslovnika,

- ob upoštevanju poročila Odbora za proračun (A6-0013/2004);

A. ker rebalans proračuna št. 2/2004 ni predvidel vseh potrebnih proračunskih sredstev za Evropskega nadzornika za varstvo podatkov za celotno leto 2004;

1. meni, da bi morala vsa odobrena delovna mesta v Oddelku VIII (B) ostati stalna, da bi se v letu 2004 omogočilo zaposlovanje;

2. odobri nespremenjen osnutek rebalansa proračuna št. 9/2004, kot ga je predložil Svet;

3. naroča svojemu predsedniku, naj to resolucijo posreduje Svetu, Komisiji in Evropskemu nadzorniku za varstvo podatkov.

[1] UL L 248, 16.9.2002, str. 1.

[2] UL L 8, 12.1.2001, str. 1.

[3] UL L 183, 12.7.2002, str. 1.

[4] UL L 12, 17.1.2004, str. 47.

[5] UL L 53, 23.2.2004.

[6] UL C 105, 30.4.2004, str. 9.

[7] UL C 172, 18.6.1999, str. 1. Sporazum, kakor je bil spremenjen s Sklepom 2003/429/ES Evropskega parlamenta in Sveta (UL L 147, 14.6.2003, str. 25).

[8] UL L 128, 29.4.2004, str. 45.

--------------------------------------------------